Ville Saukko

Ville Saukko (s. 13. marraskuuta 1993 Vaasa) on suomalainen jääkiekkopuolustaja. Saukko laukoo oikealta.

 Ura 
Saukko on Vaasan Sportin kasvatti. Hän voitti kauden 2009–2010 päätteeksi B-nuorten I-divisioonan hopeaa. Kaudella 2010–2011 Saukko nousi Sportin B-nuorten varakapteeniksi. Hän oli B-nuorten I-divisioonan runkosarjassa joukkueen tehokkain puolustaja tehoilla 2+14=16. Kaudella 2011–2012 Saukko debytoi miesten peleissä pelattuaan yhden Suomi-sarjan ottelun lainalla Waasa Red Ducksissa tehden siinä kaksi syöttöpistettä. Kaudella 2012–2013 hän nousi Sportin A-nuorten kapteeniksi. Saukko debytoi kauden aikana myös seuran Mestis-joukkueessa, jossa hän pelasi yhden runkosarjaottelun. Kaudella 2013–2014 Saukko pelasi siellä kolme runkosarja- ja yhden playoff-ottelun.

Kaudeksi 2014–2015 Saukko siirtyi vuoden mittaisella sopimuksella Kajaanin Hokin Mestis-joukkueeseen. Hänen varsinainen tulokaskautensa sarjassa toi 53 runkosarjaottelussa tehot 3+10=13 ja 11 playoff-ottelussa kolme syöttöpistettä. Saukon teholukema +12 oli runkosarjassa Hokin puolustajista paras. Hän voitti kauden päätteeksi Mestis-pronssia. Kaudeksi 2015–2016 Saukko nimettiin joukkueensa varakapteeniksi. Hän voitti kauden päätteeksi Mestis-hopeaa.

Saukko palasi kaudeksi 2016–2017 1+1-vuotisella SM-liigasopimuksella kasvattajaseuraansa Sportiin. Hän aloitti kautensa lainalla seuran yhteistyöjoukkueessa, Kokkolan Hermeksessä. Saukko pelasi siellä kauden aikana yhdeksän runkosarjaottelua. Hän teki Sportissa liigadebyyttinsä 18. lokakuuta 2016 vieraissa Kalevan Palloa vastaan. Saukko merkittiin joukkueen kolmospuolustajapariin Aleksi Laakson viereen. Hän sai ottelussa jääaikaa 13.30 minuuttia. Saukko pelasi tulokaskautensa aikana 32 runkosarjaottelua jääden niissä ilman tehopisteitä. Maaliskuussa 2017 Sport käytti hänen sopimuksessaan olleen option ja teki vuoden mittaisen jatkosopimuksen Saukon kanssa.

Kaudella 2017–2018, 30. syyskuuta 2017 Saukko teki liigauransa avausmaalin siirretyn rangaistuksen aikana vieraissa Mikkelin Jukureita vastaan. Tammikuussa 2018 hän teki Sportin kanssa vuoden mittaisen jatkosopimuksen. Kaudella 2018–2019 Saukko jäi joukkueessa vähälle peliajalle ja pelasi 25 ottelua ilman tehopisteitä, kunnes siirtotakarajalla helmikuussa 2019 hän siirtyi loppukauden kattavalla sopimuksella Saksan toiseksi korkeimmalla sarjatasolla DEL2-liigassa pelaavan Eispiraten Crimmitschaun riveihin. Lokakuussa 2019 Saukko siirtyi loppukauden 2019–2020 kattavalla sopimuksella Ranskan Ligue Magnusin HC Amiens Sommeen oltuaan alkukauden ilman sopimusta. Hänet hankittiin joukkueeseen ensisijaisesti paikkaamaan loukkaantumisia. Saukko pelasi Amiensissa kuusi ottelua, mutta Axel Prissaintin ja Thomas Rousselin kuntouduttua hänelle ei lopulta kuitenkaan löytynyt sopivaa roolia ja Saukon sopimus purettiin lokakuun jälkipuoliskolla. Marraskuussa hän siirtyi monikansallisen Erste Ligan unkarilaisjoukkue Újpesti TE:hen.

Kaudeksi 2020–2021 Saukko palasi Suomeen ja siirtyi vuoden mittaisella sopimuksella Kokkolan Hermeksen Mestis-joukkueeseen. Hänet nimettiin joukkueen kapteeniksi. Kesken kauden, tammikuussa 2021 Saukon sopimus purettiin, kun Mestis oli keskeytettynä ja Hermeksen pelaajat lomautettuina. Hän siirtyi loppukauden kattavalla sopimuksella Puolan Polska Hokej Ligan Cracovia Krakówiin.

Saukko siirtyi kaudeksi 2021–2022 vuoden mittaisella sopimuksella Mestis-joukkue Iisalmen Peli-Karhuihin. Hänet nimettiin joukkueen varakapteeniksi.

Kaudeksi 2022–2023 Saukko siirtyi vuoden mittaisella sopimuksella Ranskan toiseksi korkeimmalle sarjatasolle FFHG Division 1:n Albatros de Brestiin.

 Pelityyli 
Saukon aiemman seuran Kajaanin Hokin silloinen päävalmentaja Jari Laukkanen on kuvaillut häntä hyväluonteiseksi peruspuolustajaksi, joka on vahva taistelija ja kova kamppailupelaaja. Saukko on sittemmin maininnut omiksi vahvuuksikseen puolustus- ja kamppailupelaamisen sekä avaussyötön antamisen. Hän laukoo oikealta.

 Tilastot 
 2010–2011  Sport  A-SM  1  0  0  0  0  –  –  –  –  – 2011–2012  Sport  A-SM  23  2  5  7  6  –  –  –  –  –   Red Ducks  Suomi-sarja  1  0  2  2  0  –  –  –  –  – 2012–2013  Sport  A-SM  36  3  6  9  14  3  0  0  0  0   Sport  Mestis  1  0  0  0  0  –  –  –  –  – 2013–2014  Sport  A-SM  43  4  8  12  56  –  –  –  –  –   Sport  Mestis  3  0  0  0  2  1  0  0  0  0 2014–2015  Hokki  Mestis  53  3  10  13  30  11  0  3  3  2 2015–2016  Hokki  Mestis  47  6  13  19  24  17  0  1  1  4 2016–2017  Sport  SM-liiga  32  0  0  0  6  –  –  –  –  –   Hermes  Mestis  9  1  2  3  2  –  –  –  –  – 2017–2018  Sport  SM-liiga  45  2  2  4  6  –  –  –  –  –   Jokipojat  Mestis  1  0  0  0  0  –  –  –  –  – 2018–2019  Sport  SM-liiga  25  0  0  0  18  –  –  –  –  –   Hermes  Mestis  1  0  0  0  0  –  –  –  –  –   Eispiraten Crimmitschau  DEL2  4  0  1  1  6  2  0  0  0  0 2019–2020  HC Amiens Somme  Ranska  6  1  0  1  4  –  –  –  –  –   Újpesti TE  Erste Liga  18  1  7  8  10  6  0  3  3  30 2020–2021  Hermes  Mestis  15  0  2  2  8  –  –  –  –  –   Cracovia Kraków  Puola  2  0  0  0  0  9  0  0  0  2 2021–2022  IPK  Mestis  33  3  4  7  16  7  0  0  0  2 2022–2023  Albatros de Brest  Ranska2  26  8  7  15  21  4  0  2  2  0 3 kautta  yhteensä  SM-liiga  102  2  2  4  30  –  –  –  –  – 9 kautta  yhteensä  Mestis  163  13  31  44  82  36  0  4  4  8 1 kausi  yhteensä  Erste Liga  18  1  7  8  10  6  0  3  3  –30 1 kausi  yhteensä  Ranska  6  1  0  1  4  –  –  –  –  – 1 kausi  yhteensä  DEL2  4  0  1  1  6  2  0  0  0  0 1 kausi  yhteensä  Puola  2  0  0  0  0  9  0  0  0  2

 Lähteet 

 Viitteet 

Luokka:Suomalaiset jääkiekkoilijat
Luokka:Vuonna 1993 syntyneet
Luokka:Elävät henkilöt